เรื่องร้องเรียน: กรณีสุนัขจรจัดในซอยลาดพร้าว 33 ที่เคยแจ้ง และเมื่อวันที่ 23 มิ.ย. 66 ได้มีรายงานในระบบทราฟฟี่ว่าสนง.เขตได้เข้าสอบถามผลกระทบและจะนำสุนัขที่ดุร้ายเข้าศูนย์พักพิงนั้น ขอเรียนถามว่าได้ดำเนินการนำสุนัขดุร้ายไปเข้าศูนย์หรือยัง และสามารถทำหมันเพื่อควบคุมและลดปริมาณได้หรือไม่ เพราะปัจจุบันก็ยังพบในจำนวนที่ไม่ต่างจากเดิม นับสิบกว่าตัว แบ่งฝ่ายกัดกัน และมีพฤติกรรมตามที่เคยแจ้งไปแล้วครับ
การดำเนินการของเจ้าหน้าที่: ขอบพระคุณสำหรับการแจ้งข้อมูล   สำนักงานเขตจตุจักรได้ประสานสำนักงานสัตวแพทย์สาธารณสุข ได้เริ่มทยอยทำหมันสุนัขในบริเวณดังกล่าวแล้ว  ในส่วนของการนำสุนัขออกพื้นที่คณะกรรมการแก้ไขปัญหาสุนัขจรจัดกรุงเทพฯ อยู่ระหว่างการหาสถานที่ที่เหมาะสมเพื่อรองรับสุนัขบริเวณดังกล่าวต่อไป
ความเห็นของผู้แจ้ง: ขอบคุณและประทับใจในการแก้ปัญหา ใส่ใจ รวดเร็วมากครับ ขอชมเชยและขอบคุณท่านเจ้าหน้าที่ทุกท่านอย่างยิ่ง การทำหมันก็ช่วยให้สุนัขไม่เพิ่มจำนวนที่ดี และไม่เป็นการทำร้ายสัตว์ด้วย
พื้นที่: แขวงจันทรเกษม เขตจตุจักร กรุงเทพมหานคร